30/07/2018 | Administración LocalMunicipal
Santiago de Compostela
Persoal
Bases específicas dunha praza de auxiliar de clínica (persoal laboral) incluída na oferta de emprego do ano 2016

ANUNCIO Por resolución da Concelleira-delegada de economía, facenda e administración do 23 de xullo de 2018 aprobáronse as bases específicas da convocatoria de 1 (unha) praza de auxiliar de clínica (persoal laboral) incluída na oferta de emprego do ano 2016 (BOP n.º 237, do 16 de decembro do 2016). O seu contido é o seguinte: BASES 1.–OBXECTO DA CONVOCATORIA. A Xunta de Goberno Local, en sesión celebrada o día 02.12.2016, aprobou a oferta de emprego do Concello de Santiago de Compostela para o ano 2016. Esta oferta foi publicada no BOP de A Coruña n.º 237, de 16.12.2016 e inclúe unha praza de auxiliar de clínica 2.–DOTACIÓN ECONÓMICA. As retribucións correspondentes ao Grupo C2, e demais retribucións complementarias segundo acordos adoptados pola Corporación ao respecto, e concretados na relación orzamentaria e de postos de traballo.3.–NORMATIVA QUE REXERÁ O PROCESO SELECTIVO. O proceso selectivo rexerase polo establecido nas bases xerais e nas presentes bases específicas. Serán tamén de aplicación, xunto con outras disposicións, a estes procesos os seguintes textos normativos:  Lei 7/1985, de 2 de abril, Reguladora das Bases de Réxime Local.  Texto Refundido das Disposicións Legais Vixentes en Materia de Réxime Local, aprobado por Real Decreto Lexislativo 781/1986, de 18 de abril.  Real Decreto 896/1991, de 7 de xuño, polo que se establecen as Regras Básicas e Programas Mínimos do Procedemento de Selección dos Funcionarios da Administración Local.  Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado por Real Decreto 364/1995, de 10 de marzo.  Lei 5/1997, de 22 de xullo, de Administración Local de Galicia.  Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade.  A Lei 13/2008, de 3 de decembro, de Servizos Sociais de Galicia.  Acordo Regulador-Convenio Colectivo do persoal ao servizo do Concello de Santiago de Compostela 2009-2012 (BOP 03/02/2010).  Texto Refundido das Disposicións Legais Vixentes da Comunidade Autónoma de Galicia en Materia de Igualdade, aprobado por Decreto Lexislativo 2/2015, de 12 de febreiro.  Lei 2/2015, de 29 de abril, de emprego público de Galicia.  Texto Refundido do Estatuto Básico do Empregado Público, aprobado por Real Decreto Lexislativo 5/2015, de 30 de outubro.  Lei 39/2015, de 01 de outubro, de Procedemento Administrativo Común das Administracións Públicas.  Lei 40/2015, de 01 de outubro, de Réxime Xurídico do Sector Público.4.–REQUISITOS ESPECÍFICOS ESIXIDOS. Ademais dos indicados nas bases xerais da convocatoria de prazas do Concello de Santiago de Compostela ( BOP A Coruña núm 103, do 2 de xuño de 2017) os/as aspirantes deberán estar en posesión na data en que remate o prazo de presentación de instancias, do título de auxiliar de clínica / auxiliar de enfermería ou equivalente. No caso de titulacións obtidas no estranxeiro deberán posuír o documento que acredite a súa homologación.5.–SOLICITUDES.5.1. Os/as aspirantes que desexen participar no proceso selectivo deberán facelo constar mediante instancia, na que manifesten que reúnen todos e cada un dos requisitos establecidos nas bases xerais da convocatoria e nas presentes bases específicas. Os ditos requisitos deberán reunirse con referencia ao derradeiro día do prazo de presentación de instancias, e será nula á formalización do contrato con aqueles aspirantes que estean incursos en causas de incapacidade recollidas na normativa vixente. A solicitude de participación deberá ir acompañada, necesariamente, de fotocopia do documento nacional de identidade ou, no seu caso, do pasaporte ou de calquera outro documento acreditativo da nacionalidade; e do xustificante que acredite o aboamento íntegro da taxa. A falla de xustificación no prazo de presentación de instancias determinará a exclusión definitiva do proceso selectivo do aspirante. No caso de aspirantes que concorran ás probas selectivas en calidade de cónxuxe, descendente do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que o aspirante vive ás súas expensas ou está ao seu cargo. Os/as aspirantes deberán aportar, xunto coa solicitude, fotocopia dos documentos acreditativos dos méritos alegados. Non será necesaria a compulsa dos documentos que sexan presentados, sen prexuízo de que en calquera momento o tribunal cualificador ou os órganos competentes do Concello de Santiago de Compostela poidan requirir aos aspirantes que acrediten a veracidade das circunstancias e documentos aportados obxecto de valoración. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo.5.2. As solicitudes dirixiranse ao Sr. alcalde-presidente da Corporación, e presentaranse no Rexistro Xeral do Concello no prazo de vinte días naturais contados a partir do seguinte ao da publicación da convocatoria no Boletín Oficial do Estado. Tamén poderán presentarse nos lugares e formas establecidos no artigo 16 da Lei 39/2015, do 01 de outubro. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes do seu envío certificado.5.3. Taxa por dereitos de exame. Segundo o disposto na vixente ordenanza fiscal 3.07, os/as aspirantes deberán aboar as taxas por dereito de exame que de seguido se relacionan: – Grupo C: 15,85 euros. O aboamento efectuarase en réxime de autoliquidación mediante o impreso que para o efecto poderá obterse na Oficina de Atención ao Contribuínte (Rúa Presidente Salvador Allende, 4 baixo) e nas Oficinas de Rexistro indicadas na base 5.2. O impreso poderá obterse tamén a través de internet, na citada web. O aboamento da autoliquidación poderá realizarse nas entidades colaboradoras relacionadas no propio impreso de autoliquidación. De conformidade co disposto no artigo 26.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 05 de marzo, non procederá a devolución do importe satisfeito en concepto de taxa por dereitos de exame cando por causas imputables ao aspirante este non participe no proceso selectivo ou sexa excluído do mesmo.6.–TRIBUNAL CUALIFICADOR. O Tribunal cualificador estará composto polo seguintes membros:  Presidente: un/ha funcionario ou persoal laboral fixo do Concello.  3 vogais: funcionarios de carreira ou persoal laboral fixo, non necesariamente do Concello de Santiago de Compostela. Secretario: un /ha funcionario/a do Concello de Santiago de Compostela. Para os efectos de asistencia, os compoñentes dos tribunais que actúen nestas probas terán a categoría terceira, de conformidade co que dispón o artigo 30 do R. D. 462/2002, do 24 de maio. Cando existan dificultades técnicas ou de outra índole que o aconsellen, o Tribunal poderá incorporar aos seus traballos asesores especialistas para as probas e cos cometidos que estime pertinentes, limitándose ditos asesores a prestar a súa colaboración nas súas especialidades técnicas, con voz pero sen voto. Así mesmo, o Tribunal poderá valerse de persoal auxiliar durante o desenvolvemento material dos exercicios, cuxa designación deberá comunicarse á Concellaría de Persoal, que haberá de autorizar o número de persoal auxiliar proposto.7.–PROBAS SELECTIVAS. O sistema selectivo é o de concurso-oposición. O proceso selectivo constará de dúas fases: a primeira corresponderá a fase de oposición e a segunda á de concurso FASE DE OPOSICION: A fase de oposición –previa á de concurso– constará dos seguintes exercicios, os dous primeiros de carácter obrigatorio e eliminatorio e o terceiro de carácter obrigatorio pero non eliminatorio. â Primeiro exercicio: de carácter obrigatorio e eliminatorio. Consistirá en contestar un cuestionario de 70 preguntas, con 3 respostas alternativas, sendo só unha delas a correcta, sobre o contido xeral do programa, no tempo máximo de 70 minutos. Por cada tres respostas falladas restará unha correcta, non computándose as non contestadas. Cualificarase de 0 a 10 puntos este exercicio, sendo necesario para aprobar haber obtido un mínimo de 5 puntos. â Segundo exercicio: de carácter obrigatorio e eliminatorio. Consistirá en desenvolver dez preguntas cortas, vinculadas ao contido no programa específico desta convocatoria, nun tempo máximo de dúas horas. As preguntas pódense corresponder con subtítulos literais contemplados no devandito programa ou ben, interrelacionar varios epígrafes correspondentes a diferentes temas. Posteriormente, as persoas aspirantes serán convocadas oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a capacidade de síntese e de relación das temáticas propostas, así como a súa forma de presentación e exposición. No desenvolvemento da lectura, o tribunal poderá realizar preguntas á persoa aspirante en relación co seu exercicio. Cada membro do tribunal disporá de fotocopias dos exercicios para cotexar a lectura efectuada polo aspirante. cualificarase de 0 a 10 puntos este exercicio (puntuación máxima por pregunta: 1 punto), sendo necesario para aprobar, obter un mínimo de 5 puntos. â Terceiro exercicio: de carácter obrigatorio, non eliminatorio, para todas persoas aspirantes, a excepción das que teñan acreditado, como mínimo, o CELGA 4 ou equivalente debidamente homologado polo órgano competente en materia de política lingüística da Xunta de Galicia, que estarán excluídos de realizar o exercicio. Consistirá na tradución, nun tempo máximo de trinta minutos, un texto do castelán ao galego e outro do galego ao castelán, ambos propostos polo tribunal. Este exercicio cualificárase como “apto” ou “non apto”. FASE DE CONCURSO: A fase de concurso non terá carácter eliminatorio, e valorarase o seguinte: a) Servicios prestados na Administración publica, en postos de natureza semellante, no grupo C2 de clasificación, funcionarial ou laboral 0, 25 puntos por ano de servicio, ata un máximo de 2 puntos. Non se computarán servicios inferiores a un ano b) Titulación académica superior á esixida para acceder á praza: * Posgrao, doutor ou equivalente: 2 puntos. * Título universitario de grao, licenciado, enxeñeiro, arquitecto ou equivalente 1,50 puntos. * Diplomado universitario, enxeñeiro técnico, arquitecto técnico ou equivalente: 1 punto. * Bacharelato, técnico ou equivalente: 0,50 puntos. Só se valorará a superior. c) Formación: valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio.), as que teñan competencias en materia educativa e teñan carácter público (universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións dos postos de traballo e se valorarán a razón de 0,020 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2 puntos. Consideracións: – Os certificados nos que non conste a duración en horas do curso non serán tidos en conta. – Non se puntuarán xornadas, congresos, reunións profesionais ou similares. – Nos cursos de idiomas ou aplicacións informáticas só se terán en conta os de maior nivel. – Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, A puntuación máxima a acadar neste apartado será de 2 puntos. d) Exercicio de dereitos de conciliación nos cinco anos anteriores á publicación da convocatoria no Boletín Oficial do Estado, cun límite de 0,50 puntos.  Permiso de maternidade: 0,05 puntos por permiso, cun máximo de 0,20 puntos;  Permiso de paternidade: 0,025 puntos por permiso, cun máximo de 0,10 puntos;  Redución de xornada: 0,016 puntos por mes completo de redución, cun máximo de 0,20 puntos;  Excedencia para coidado de familiar: 0,005 puntos por mes completo de excedencia, cun máximo de 0,20 puntos. Os méritos valoraranse con referencia á data na que remate a presentación de instancias, e acreditaranse no momento de formalizar a solicitude de participación, presentando copia dos documentos acreditativos, xa que non serán tidos en conta, nin serán valorados aqueles que non queden debidamente acreditados dentro do prazo de presentación de instancias. A puntuación obtida na fase de concurso será publicada no taboleiro de edictos do Concello o mesmo día en que se acorde, En ningún caso poderá ser aplicada co fin de superar os exercicios da fase de oposición. O Tribunal, rematada a cualificación, publicará a relación de aprobados por orden de puntuación, que se confeccionará cos aspirantes que superados tódolos exercicios obrigatorios, obteñan a maior puntuación, sumando á puntuación obtida na fase de concurso, os puntos obtidos nos exercicios da oposición; non podendo rebasar os aspirantes aprobados o número de prazas convocadas, e elevará dita relación ó alcalde, para que formule o nomeamento pertinente. Calquera proposta que contradiga o anterior, será nula de pleno dereito.8.–FORMALIZACIÓN DO CONTRATO. O órgano competente procederá á formalización do contrato. Ata que non se formalice, o aspirante proposto non terá dereito a percepción económica ningunha.9.–PERÍODO DE PROBA. Transcorrido satisfactoriamente o período de proba de 3 meses, o aspirante proposto adquirirá a condición de persoal laboral fixo. ANEXO TEMARIO PARTE XERAL: Tema 1. –A Constitución Española de 1978. Estrutura. Título Preliminar. Dereitos e deberes fundamentais. As Cortes Xerais: Composición. Funcións. Funcionamento. O Goberno. Composición e funcións. Tema 2. –O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. A Presidencia. A administración de Xustiza. Competencias. Tema 3. –Lei 6/1984, do 5 de xuño, do Valedor do Pobo. Tramitación das queixas. Tramitación da investigación. Deber de colaboración. Tema 4. –Lei 7/1985, do 2 de abril, reguladora de bases de réxime local. Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Pleno: Composición e competencias. As Comisións Informativas. Tema 5. –Lei 2/2015, de 29 de abril, de emprego público de Galicia: Clases de funcionarias/os. Situacións administrativas. Réxime disciplinario. Dereitos e deberes das/os funcionarias/os locais. Código de conduta dos empregados públicos. Réxime de incompatibilidades. Tema 6. –Lexislación en materia de protección de datos de carácter persoal: Lei Orgánica 15/1999, de 13 de decembro e regulamento de desenvolvemento (RD 1720/2007 de 21 de decembro). Regulamento Municipal de seguridade para a protección de datos de carácter persoal. Tema 7. –Lexislación en materia de igualdade: Lei Orgánica 3/2007, de 22 de marzo, para a igualdade efectiva de mulleres e homes. Decreto Lexislativo 2/2015, 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualade. PARTE ESPECÍFICA: Tema 8. –A Lei 13/2008, de 3 de decembro, de Servizos Sociais de Galicia. O sistema galego de Servizos Sociais: obxectivos, principios xerais e titulares de acceso aos devanditos servizos. As competencias das Administracións Públicas en materia de Servizos Sociais. Tema 9. –A estrutura dos Servizos Sociais. Funcións dos distintos niveis de Servizos Sociais. Catálogo de recursos sociais. A colaboración interadministrativa. O principio de universalidade. Dereitos e deberes das persoas en relación aos Servizos Sociais. Tema 10. –O Decreto 99/2012, do 16 de marzo, polo que se regulan os Servizos Sociais Comunitarios e o seu financiamento. Natureza dos Servizos Sociais Comunitarios. Os Servizos Sociais Comunitarios Específicos. Aspectos conceptuais e funcións. A coordinación interdepartamental entre os Servizos Sociais Comunitarios Básicos e os Específicos. Tema 11. –A lexislación autonómica en materia de saúde: obxecto, análise conceptual, dereitos sanitarios (pacientes e acompañantes), dereitos relacionados coa autonomía de decisión, dereitos a relacionados coa confidencialidade e a información, deberes sanitarios. Tema 12. –A Lei 2/1996, de 8 de maio, sobre drogas das Comunidade Autónoma de Galicia: obxecto, conceptos básicos (drogas, dependencia, desintoxicación, deshabituación, reinserción social) e competencias. Tema 13. –Clasificación e efectos das drogas. Tema 14. –Rede especializada de atención ás drogodependencias. Dispositivos asistenciais. A diversidade da oferta terapéutica. Os programas asistenciais para a atención das drogodependencias. As Unidades de Día: concepto e áreas de actuación. Tema 15. –Os equipos de intervención no ámbito das unidades asistenciais de atención ás drogodependencias: composición, concreción do desempeño profesional e traballo interdisciplinar. A interrelación das Unidades de Atención ás Drogodependencias tantos cos dispositivos de atención primaria dos ámbitos sociais e sanitarios, como dos de atención especializada. O traballo en rede. Tema 16. –A implantación e o desenvolvemento dun sistema de avaliación da calidade dentro dos dispositivos ambulatorios de tratamento das drogodependencias. Principios básicos para a prestación do servizo con calidade. Actuacións para prestar un servizo de calidade: actuacións médicas, psicolóxicas, de enfermería, de laboratorio, xurídicas, formativas-laborais, sociais, educativas e comunitarias. Tema 17. –A Estratexia Nacional sobre Adiccións. A Estratexia da Unión Europea na loita contra as drogas (2013-2020). Tema 18. –A Lei 11/2010, do 17 de decembro, de prevención do consumo de bebidas alcohólicas: obxecto, análise conceptual, principios e medidas de prevención. Tema 19. –A necesaria interrelación da programación dos dispositivos ambulatorios na abordaxe das drogodependencias cos contextos comunitarios. A participación nas redes comunitarias: concepto, fins e aportacións. Tema 20. –O VIH/SIDA: aspectos xerais. Transmisión, medidas preventivas. Tema 21. –A UMAD de Santiago de Compostela: a prevención dende os ámbitos familiar, escolar, xuvenil e laboral. Programación; o nivel asistencial; a integración social. O programa de incorporación personalizado. O que se publica para xeral coñecemento. Santiago de Compostela, 23 de xullo de 2018. A concelleira-delegada de economía, facenda e administración (Dto. da Alcaldía 28/06/2017) María Rozas Pérez